wannaphong/clean_thaiwikipedia huggingface dataset:
# มาตราส่วนเชิงลอการิทึม
มาตราส่วนเชิงลอการิทึม  หรือ มาตราส่วนล็อก  เป็นวิธีแสดงข้อมูลตัวเลขที่มีช่วงกว้างในขนาดกะทัดรัด ข้อมูลตัวเลขที่ใหญ่ที่สุดในชุดข้อมูลอาจมีขนาดเป็นร้อยเท่าหรือพันเท่าเมื่อเทียบกับข้อมูลที่เล็กที่สุด การใช้มาตราส่วนลอกเป็นการลดพื้นที่การแสดงข้อมูลบนกราฟ ระยะห่างระหว่าง 10 ถึง 20 และ 90 ถึง 100 มีค่าไม่เท่ากันในมาตราส่วนลอการิทึม แต่ระยะห่างระหว่าง 10 ถึง 100 และ 100 ถึง 1,000 กลับมีความห่างที่เท่ากัน ดังนั้นหน่วยหนึ่งหน่วยในมาตราส่วนลอก ห่างกันถึง 10 เท่า (หรือเป็นเลขอื่น หาก log ที่ใช้ไม่ใช้ฐานเป็นเลข 10) ยกตัวอย่างเช่น มาตราริกเตอร์"Richter scale". Glossary. USGS. March 31, 2010. ซึ่งใช้วัดขนาดแผ่นดินไหว เป็นมาตรส่วนลอการิทึมฐาน 10 ดังนั้นแผ่นดินไหวขนาด 7 มาตราริกเตอร์ จะมีความแรงเป็น 10 เท่าเมื่อเทียบกับแผ่นดินไหวขนาด 6 มาตราริกเตอร์ และมีขนาดเป็น 10 หรือ 100 เท่าของแผ่นดินไหวขนาด 5 มาตราริกเตอร์ มาตรานส่วมลอการิทึมไม่มีสมบัติเป็นกราฟเส้นตรง แต่มักจะมีรูปแบบเป็นกราฟเลขชี้กำลัง (กราฟแบบทวีคูณ) ที่มีอัตราการเพิ่มขึ้นอย่างคงที่ (Constant rate)

 การใช้งานทั่วไป 
ขีดที่ใช้แสดงหน่วยวัดในสไลด์รูล มีการจัดวางในมาตราส่วนลอการิทึมสำหรับการคูณและการหารตัวเลข ด้วยการบวกและลบความยาวบนมาตรส่วนลอการึทึม ซึ่งแต่ละช่วงจะมีความกว้างที่ไม่เท่ากันทำให้สามารถแสดงข้อมูลที่มีขนาดต่างกันหลายเท่าได้ ในการอ่านค่าจากกราฟลักษณะนี้จะต้องทำความเข้าใจของแกนแต่ละแกนเพื่อลดความผิดพลาดที่เกิดจากการอ่านค่า 

ต่อไปนี้เป็นตัวอย่างของหน่วยมาตราส่วนลอการิทึมที่ใช้กันทั่วไป โดยที่ปริมาณที่มากขึ้นจะทำให้ได้ค่าที่สูงกว่า:

 มาตราริกเตอร์ ใช้สำหรับวัดขนาดความแรงของแผ่นดินไหวและการเคลื่อนไหวใต้เปลือกโลก
 เดซิเบล เป็นหน่วยวัดเทียบอัตราส่วนระหว่างปริมาณเสียงสองปริมาณ ใช้สำหรับวัดความดังของเสียง
 เนเปอร์ เป็นหน่วยวัดอัตราส่วนทางฟิสิกส์ใช้ในการนิยามปริมาณสนาม (เช่น ศักย์ไฟฟ้า, กระแสไฟฟ้า, แอมพลิจูดและความดันเสียง) 
 ระดับความถี่ที่ใช้สำหรับวัดเสียงแหลมในโน้ตของดนตรี: บันไดเสียงไมเนอร์, บันไดเสียงเมเจอร์ และอ็อกเทฟ
 Logit สำหรับวัด odds ในสถิติศาสตร์
 Palermo Technical Impact Hazard Scale"THE PALERMO TECHNICAL IMPACT HAZARD SCALE" . NASA/JPL Near-Earth Object Program Office. 31 August 2005. Retrieved 14 October 2011. เป็นมาตราส่วนลอการิทึมที่นักดาราศาสตร์ใช้วัดระดับภัยที่มีโอกาสเกิดจากเทหวัตถุใกล้โลก (NEO)
 เอนโทรปีในวิชาอุณหพลศาสตร์
 กราฟเส้นโค้งแสดงขนาดอนุภาคในดิน

ต่อไปนี้เป็นตัวอย่างของหน่วยมาตราส่วนลอการิทึมที่ใช้กันทั่วไป โดยที่ปริมาณที่มากขึ้นจะทำให้ได้ค่าต่ำลง หรือติดลบ:

 pH ในการวัดกรดด่าง
 มาตรา Krubein สำหรับวัดขนาดอนุภาคในวิชาธรณีวิทยา
 สัมผัสของมีมนุษย์มีแนวโน้มการตอบสนองแบบลอการิทึม (Weber-Fechner law) อาทิ การได้ยินจากโสตประสาทของมนุษย์มีความสัมพันธ์แบบอัตราส่วนคงที่กับความถี่ของเสียง

thumb|538x538px|มาตราส่วนลอการิทึมบนสไลด์รูลสองอัน สามารถนำมาใช้บวก เพื่อแทนการคูณได้
# ลีนสตาร์ตอัป
ลีนสตาร์ทอัพ (Lean Startup) คือวิธีการพัฒนาธุรกิจที่เน้นการทำให้วงจรการพัฒนาผลิตภัณฑ์มีขนาดสั้นลง และ สามารถรู้ได้ในเวลาสั้น ๆ ว่าโมเดลธุรกิจมีความเป็นไปได้หรือไม่ ทำได้โดยการประยุกต์ 3 วิธีการ: การทดลองทางธุรกิจเพื่อทดสอบสมมติฐาน (Business-hypothesis-driven experiment), การปล่อยผลิตภัณฑ์ซ้ำ ๆ เพื่อหาผลิตภัณฑ์ที่ทำให้เกิดผลลัพท์ที่ดีที่สุด (Iterative product releases) และ การเรียนความรู้ใหม่แล้วนำมาใช้พัฒนาผลิตภัณฑ์ทันที (Validated learning)

หัวใจของลีนสตาร์ทอัพคือการตั้งสมมติฐานว่าเมื่อบริษัทสตาร์ทอัพลงเวลาไปกับการสร้างผลิตภัณฑ์และบริการซ้ำ ๆ เพื่อตอบสนองความต้องการของลูกค้ากลุ่มแรก (Early customers) บริษัทจะสามารถลดความเสี่ยงทางการตลาด ลดการใช้เงินลงทุนเริ่มแรกจำนวนมาก ๆ และ ลดการสูญเสียเม็ดเงินจากการลองผิดลองถูกในการนำสินค้าออกสู่ตลาดPenenberg, Adam L. (8 September 2011). "Eric Ries is a Lean Startup machine". Fast Company. Retrieved 4 June 2015.Adler, Carlye (30 August 2011). "Ideas are overrated: startup guru Eric Ries' radical new theory". Wired. Retrieved 4 June 2015.
# เทศบาลเมืองบางริ้น
บางริ้น เป็นองค์กรปกครองส่วนท้องถิ่นประเภทเทศบาลเมืองที่ครอบคลุมพื้นที่ตำบลบางริ้น อำเภอเมืองระนอง จังหวัดระนอง เขตเทศบาลตั้งอยู่ทางทิศใต้ของเขตเทศบาลเมืองระนอง เดิมได้รับการจัดตั้งเป็นสภาตำบลบางริ้นใน พ.ศ. 2516 วันที่ 24 สิงหาคม พ.ศ. 2516 เป็นองค์การบริหารส่วนตำบลบางริ้นใน พ.ศ. 2538 วันที่ 3 มีนาคม พ.ศ. 2538 และเป็นเทศบาลตำบลใน พ.ศ. 2550เทศบาลเมืองบางริ้น : ประวัติและความเป็นมาของเทศบาลเมืองบางริ้น ตำบลบางริ้น อำเภอเมืองระนอง จังหวัดระนอง สืบค้นเมื่อวันที่ 6 กรกฎาคม พ.ศ. 2565 แล้วจึงยกฐานะขึ้นเป็นเทศบาลเมืองในวันที่ 24 เมษายน พ.ศ. 2556 วันที่ 24 สิงหาคม พ.ศ. 2556 โดยมีผลบังคับใช้ในวันเดียวกัน เขตเทศบาลเมืองบางริ้นเป็นที่ตั้งของศาลากลางจังหวัดระนอง ใน พ.ศ. 2566 เขตเทศบาลมีประชากร 22,830 คนกรมการปกครอง. กระทรวงมหาดไทย. "ประกาศสำนักทะเบียนกลาง เรื่อง จำนวนราษฎรทั่วราชอาณาจักร แยกเป็นกรุงเทพมหานครและจังหวัดต่าง ๆ ตามหลักฐานการทะเบียนราษฎร ณ วันที่ 31 ธันวาคม 2564." [ออนไลน์]. เข้าถึงได้จาก:  2565. สืบค้น 24 มกราคม 2565.

เขตเทศบาลมีพื้นที่ติดกับทะเลอันดามันทางทิศตะวันตก ภูมิประเทศเป็นภูเขาทางด้านทิศตะวันออก มีที่ราบตอนกลาง และมีป่าชายเลนในแนวชายฝั่งทะเลอันดามัน ด้านเศรษฐกิจ ประชาชนนิยมประกอบอาชีพเกษตรกรรม โดยปลูกพืชเศรษฐกิจอย่างยางพารา นอกจากนี้ยังประกอบอาชีพประมงน้ำเค็มในพื้นที่เกาะกำ ซึ่งมีปลาชุกชุม การขนส่งมีถนนสายหลักอย่างถนนเพชรเกษมและทางหลวงหมายเลข 4080 ซึ่งเชื่อมต่อกับเทศบาลเมืองระนอง

เทศบาลเมืองบางริ้นเป็นที่ตั้งของบ่อน้ำพุร้อนพรรั้งในพื้นที่ของอุทยานแห่งชาติน้ำตกหงาว
# บราวนี (กล้องถ่ายรูป)
บราวนี่ถูกวางตลาดอย่างกว้างขวางสำหรับเด็กโดย Kodak ใช้มันเพื่อทำให้การถ่ายภาพเป็นที่นิยม พวกเขาถูกนำไปทำสงครามโดยทหาร ในขณะที่พวกเขากำลังแพร่หลายภาพที่เป็นสัญลักษณ์หลายคนถูกถ่ายในบราวนี่ Lothrop, Eaton S. “The Brownie Camera.” History of Photography 2, no. 1 (January 1978): 1–10. https://doi.org/10.1080/03087298.1978.10442948. 

กล้องยังคงได้รับความนิยมและผลิตออกมาหลายหลายรุ่น เช่นรุ่นลูกเสือในยุค 1930s. ในปี ค.ศ. 1940 โกดักเปิดโกดัก Six-20 Flash Brownie, กล้องแฟลชโกดักรุ่นแรกของโกดักภายในโดยใช้หลอดไฟเจเนอรัลอิเล็กทริก. ในปี ค.ศ. 1957 โกดักผลิต Brownie Starflash ซึ่งเป็นกล้องตัวแรกของโกดักที่มีแฟลชในตัว 

Brownie 127 นั้นเป็นที่นิยม, ขายประมาณเป็นล้านกล้องระหว่างปี ค.ศ. 1952-1967 มันเป็นกล้อง bakelite ที่มีเลนส์พื้นฐานเมนิคัสและการวางระนาบฟิล์มโค้งเพื่อชดเชยข้อบกพร่องของเลนส์. ส่วนรุ่นอื่นๆคือ Brownie Cresta ขายระหว่างปี ค.ศ. 1955-1958 มันใช้ ฟิล์ม 120 และมี เลนส์โฟกัสคงที่. การเขียนบทความในปี 1940 สำหรับช่างภาพมือสมัครเล่นว่ากล้องราคาแพงไม่จำเป็นสำหรับการถ่ายภาพที่มีคุณภาพ, ภาพโพสต์ของช่างภาพ เบิร์ตฮาร์ดี้ ใช้ด้วยกล้องบราวนี่สำหรับถ่ายภาพโพสต์อย่างรอบคอบของหญิงสาวสองคนนั่งอยู่บนรั้วอย่างสดชื่น แบล็คพูล และเดินเล่นBert Hardy snapshot 

กล้องบราวนี่อย่างเป็นทางการรุ่นสุดท้ายคือกล้อง บราวนี่ II ซึ่งเป็นรุ่นที่ใช้ฟิล์มตลับขนาด 110. ผลิตในประเทศบราซิลเป็นเวลาหนึ่งปี 1986. Kodak Brownie No.2 เป็นกล้องกล่องที่ผลิตโดย บริษัท Eastman Kodak ตั้งแต่ปี ค.ศ.1901-1935 มีทั้งหมดห้ารุ่น ตั้งแต่รุ่น A ถึง F และเป็นกล้องตัวแรกที่ใช้ ฟิล์ม 120 ตัว นอกจากนี้ยังมาพร้อมกับช่องมองภาพและที่จับ Brownie No.2 ทำจากวัสดุสามชนิด: กระดาษแข็ง, ราคา US $ 2.00, อลูมิเนียม, ราคา US$2.75 และรุ่นสีซึ่งมีราคา US$2.50 มันเป็นกล้องที่ได้รับความนิยมและราคาไม่แพงและหลายคนยังคงใช้งานโดยช่างภาพฟิล์ม.

 คลังรูปภาพ
# เทศบาลเมืองสตูล
เทศบาลเมืองสตูล เป็นเทศบาลเมืองซึ่งมีอาณาเขตครอบคลุมพื้นที่ของตำบลพิมานในอำเภอเมืองสตูล จังหวัดสตูล ถูกจัดตั้งเป็นเทศบาลเมืองใน พ.ศ. 2479 ต่อมาใน พ.ศ. 2513 ได้มีพระราชกฤษฎีกาเปลี่ยนแปลงเขตเทศบาลเมืองสตูล โดยให้โอนพื้นที่หมู่ที่ 1, 2 และ 3 ของตำบลคลองขุด เข้ามาร่วมเป็นเขตเทศบาลประวัติเทศบาลเมืองสตูล เทศบาลเมืองสตูลเป็นที่ตั้งของศาลากลางจังหวัดสตูล จึงถือเป็นเมืองศูนย์กลางการปกครอง การบริหาร การศึกษา และเศรษฐกิจของจังหวัด ปัจจุบันในเขตเทศบาลมีประชากร 21,137 คน

เทศบาลเมืองสตูลมีอาณาเขตติดต่อกับเทศบาลตําบลคลองขุดและองค์การบริหารส่วนตําบลควนขัน มีลักษณะภูมิประเทศเป็นที่ราบสูงกลางเมืองแล้วลาดต่ำลงสู่ชายฝั่งทะเลอันดามัน มีคลองสามสาย ได้แก่ คลองมําบัง คลองเส็นเต็น และคลองตายาย มีภูเขาสองลูก ได้แก่ เขาโต๊ะหยงกงและเขาโต๊ะพญาวัง ประชากรมีการตั้งถิ่นฐานตามแนวถนนสตูลธานี ส่วนใหญ่จะอยู่บริเวณทางตอนใต้ของเมืองซึ่งเป็นที่ตั้งของศาลากลางจังหวัดสภาพทั่วไปและข้อมูลพื้นฐานเทศบาลเมืองสตูล

ประชากรส่วนใหญ่ในเขตเทศบาลนับถือศาสนาพุทธ คิดเป็นร้อยละ 63.41 รองลงมาคือศาสนาอิสลาม คิดเป็นร้อยละ 35.31 มีมัสยิด 5 แห่ง และวัดอีก 2 แห่ง ด้านการสาธารณสุข มีโรงพยาบาลจังหวัดสตูล ขนาด 366 เตียง เทศบาลเมืองสตูลเป็นที่ตั้งของมัสยิดกลางจังหวัดสตูล (มัสยิดมำบัง) และพิพิธภัณฑสถานแห่งชาติ สตูล (คฤหาสน์กูเด็น)
# แอรอน ฮิวส์
แอรอน วิลเลียม ฮิวส์ (เกิดวันที่ 8 พฤศจิกายน ค.ศ. 1979) เป็นอดีตนักฟุตบอลชาวไอร์แลนด์เหนือในตำแหน่งกองหลัง ส่วนใหญ่แล้วเขามักเล่นในตำแหน่งเซ็นเตอร์แบ็ก แต่บางครั้งก็เล่นในตำแหน่งแบ็กซ้าย แบ็กขวา และกองกลาง เขาลงเล่นในพรีเมียร์ลีกทั้งหมด 455 นัดโดยที่ไม่เคยโดนไล่ออกจากสนามเลย ซึ่งมากที่สุดเป็นอันดับที่สองรองจากไรอัน กิกส์

ฮิวส์เริ่มต้นอาชีพกับนิวคาสเซิลยูไนเต็ด โดยได้ลงเล่นนัดแรกใน ค.ศ. 1997 และได้ลงเล่นให้กับสโมสรรวมทุกรายการ 279 นัด เขาอยู่กับสโมสรจนถึง ค.ศ. 2005 ก่อนที่จะย้ายไปแอสตันวิลลาด้วยค่าตัว 1 ล้านปอนด์ และในอีกสองปีถัดมา เขาย้ายไปเล่นให้กับฟูลัม โดยเขาอยู่กับฟูลัมถึง 6 ฤดูกาลครึ่ง และมีส่วนช่วยให้ทีมเข้ารอบชิงชนะเลิศในยูฟ่ายูโรปาลีกในปี 2010 หลังจากที่ออกจากฟูลัมในเดือนมกราคม ค.ศ. 2014 เขาก็ได้ไปเล่นให้กับควีนส์พาร์กเรนเจอส์และไบรตันแอนด์โฮฟอัลเบียนในอีเอฟแอลแชมเปียนชิป ก่อนที่จะย้ายไปเล่นให้กับเมลเบิร์นซิตีในออสเตรเลีย และเกรละบลาสเตอส์ในอินเดีย

ฮิวส์ได้ลงเล่นให้กับทีมชาติครั้งแรกในวัย 18 ปีใน ค.ศ. 1998 และได้ลงเล่นให้กับทีมชาติถึง 112 นัด เป็นผู้เล่นที่ลงเล่นให้กับทีมชาตินอร์เทิร์นไอร์แลนด์มากที่สุดเป็นอันดับสอง รองจาก แพต เจนนิงส์

ฮิวส์เป็นกัปตันของทีมชาตินอร์เทิร์นไอร์แลนด์ตั้งแต่ ค.ศ. 2003 จนถึงตอนที่เลิกเล่นทีมชาติใน ค.ศ. 2011 อย่างไรก็ตาม เขากลับมาเล่นให้กับทีมชาติอีกครั้งในปีถัดมา เขาเป็นส่วนหนึ่งของทีมชาติในการแข่งขันฟุตบอลชิงแชมป์แห่งชาติยุโรป 2016

 สถิติอาชีพ 
 สโมสร 
สโมสรฤดูกาลลีกถ้วยลีกคัพทวีปทั้งหมดระดับลงเล่นประตูลงเล่นประตูลงเล่นประตูลงเล่นประตูลงเล่นประตู นิวคาสเซิลยูไนเต็ด1996–97 พรีเมียร์ลีก00000000001997–984010102Appearances in the Champions League0801998–991402010001701999–0027240003Appearances in the UEFA Cup03422000–013502030—4002001–0234051306Appearances in the Intertoto Cup24832002–0335110001204812003–04340200011One appearance in the Champions League and ten in the UEFA Cup04702004–052212020100361รวมนิวคาสเซิล20541911004422787แอสตันวิลลา2005–06พรีเมียร์ลีก3504020—4102006–071901030—230รวมแอสตันวิลลา540505000640ฟูลัม2007–08พรีเมียร์ลีก3001010—3202008–093805010—4402009–10340500017Appearances in the Europa League05602010–113813020—4312011–1219010001012912012–132403110—2812013–141302020—170รวมฟูลัม1961201702712503ควีนส์พาร์กเรนเจอส์2013–14แชมเปียนชิป110000000110ไบรตันแอนด์โฮฟอัลเบียน2014–15แชมเปียนชิป1000030—130เมลเบิร์นซิตี2015–16เอลีก6100——61เกรละบลาสเตอส์2016อินเดียนซูเปอร์คัพ51———51 ฮาร์ตออฟมิดโลเธียน2016–17 สกอตติชพรีเมียร์ชิป804000001202017–181903010—2302018–19500020—7รวมฮาร์ตออฟมิดโลเธียน320703000420รวมทั้งหมด519651228071366912

 ทีมชาติ 
อ้างอิง:

 นอร์เทิร์นไอร์แลนด์ปีลงเล่นประตู199850199950200060200160200240200380200460200560200650200760200860200980201040201141201250201340201460201520201680201750201830ทั้งหมด1121
# พิชาญ พิบูลย์วัฒนวงษ์
พิชาญ พิบูลย์วัฒนวงษ์ (เกิด 23 กรกฎาคม พ.ศ. 2485) อดีตสมาชิกสภาผู้แทนราษฎรจังหวัดหนองบัวลำภู และอดีตสมาชิกสภาผู้แทนราษฎรแบบบัญชีรายชื่อ รวม 2 สมัย

 ประวัติ 
พิชาญ พิบูลย์วัฒนวงษ์ เกิดเมื่อวันที่ 23 กรกฎาคม พ.ศ. 2485 สำเร็จการศึกษาระดับปริญญาตรี จาก คณะรัฐศาสตร์ จุฬาลงกรณ์มหาวิทยาลัยทำเนียบสมาชิกสภาผู้แทนราษฎร พุทธศักราช 2540. สำนักงานเลขาธิการสภาผู้แทนราษฎร. 2540

 งานการเมือง 
พิชาญ เข้าสู่วงการการเมือง ด้วยการเป็นประธานกรรมการสุขาภิบาลสุวรรณคูหา-นากลาง ในช่วงปี พ.ศ. 2525 ถึง พ.ศ. 2533 และ ประธานกรรมการสุขาภิบาลโนนสูงเปลือย-ตูมใต้ ในช่วงปี พ.ศ. 2533 ถึง พ.ศ. 2537 ก่อนที่จะดำรงตำแหน่งเป็นเทศมนตรีเมืองหนองบัวลำภู ใน พ.ศ. 2539ทำเนียบสมาชิกสภาผู้แทนราษฎร : ได้รับเลือกตั้งเมื่อวันที่ 6 มกราคม พ.ศ. 2544. สำนักงานเลขาธิการสภาผู้แทนราษฎร. 2545

พิชาญ ได้รับเลือกตั้งเป็นสมาชิกสภาผู้แทนราษฎรครั้งแรก ด้วยการเป็นสมาชิกสภาผู้แทนราษฎรจังหวัดหนองบัวลำภู เมื่อ พ.ศ. 2539 สังกัดพรรคความหวังใหม่ ก่อนที่จะได้รับเลือกตั้งให้เป็นสมาชิกสภาผู้แทนราษฎรแบบบัญชีรายชื่อ สังกัดพรรคไทยรักไทย เมื่อ พ.ศ. 2544 และได้รับเลือกตั้งรวม 2 สมัย

 สมาชิกสภาผู้แทนราษฎร 
พิชาญ พิบูลย์วัฒนวงษ์ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดหนองบัวลำภู สังกัดพรรคความหวังใหม่
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 แบบบัญชีรายชื่อ สังกัดพรรคไทยรักไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๑ ตอนที่ ๒๓ ข หน้า ๒ ๒๖ พฤศจิกายน ๒๕๔๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๘ ตอนที่ ๒๒ ข หน้า ๗, ๔ ธันวาคม ๒๕๔๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๘๗ ตอนที่ ๙๘ ง ฉบับพิเศษ หน้า ๗๑, ๒๕ ตุลาคม ๒๕๑๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญราชการชายแดน, เล่ม ๙๐ ตอนที่ ๓๓ ง ฉบับพิเศษ หน้า ๘๙, ๒ เมษายน ๒๕๑๖
ราชกิจจานุเบกษา,  ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ และเหรียญลูกเสือสดุดี ประจำปี ๒๕๓๘, เล่ม ๑๑๔ ตอนที่ ๒๘ ข หน้า ๓๐, ๑๑ ธันวาคม ๒๕๔๐
# ดึนาโมเดรสเดิน
ดึนาโมเดรสเดิน  เป็นสโมสรฟุตบอลในเยอรมนี จากเมืองเดรสเดิน ก่อตั้งเมื่อปี ค.ศ. 1953 เคยเป็นสโมสรจากเยอรมนีตะวันออกGrüne, Hardy (2001). Enzyklopädie des deutschen Ligafußballs 7. Vereinslexikon. Kassel: Agon-Sportverlag. .
# นอร์เทิร์นไอร์แลนด์ฟุตบอลลีก
นอร์เทิร์นไอร์แลนด์ฟุตบอลลีก (ชื่อย่อ: NIFL) หรือ ไอริชลีกITVBBC เป็นลีกฟุตบอลแห่งชาติของไอร์แลนด์เหนือ ก่อตั้งขึ้นใน ค.ศ. 1890 และได้ปรับเปลี่ยนโครงสร้างใน ค.ศ. 2013 เพื่อครอบคลุมลีกทั้งสามระดับในระบบลีกฟุตบอลไอร์แลนด์เหนือ ได้แก่ พรีเมียร์ชิป, แชมเปียนชิป และพรีเมียร์อินเตอร์มิเดียตลีก

นอกเหนือจากลีกแล้ว เอ็นไอเอฟแอลยังควบคุมนอร์เทิร์นไอร์แลนด์ฟุตบอลลีกคัพ เช่นเดียวกันกับเดเวลอปเมนต์ลีกและจอร์จ วิลซอน คัพ สำหรับทีมสำรอง กับยูธลีกและยูธลีกคัพ สำหรับทีมเยาวชน นอร์เทิร์นไอร์แลนด์ฟุตบอลลีกมีสถานะเป็นบริษัทจำกัด โดยมีสมาชิกคือ 36 สโมสร แบ่งส่วนเป็นเจ้าของสโมสรละเท่า ๆ กัน
# เคาน์เตสมาเรีย-เจนเก เค็กเลวิชแห่งบูซิน
เคาน์เตสมาเรีย-เจนเก เค็กเลวิชแห่งบูซิน  ต่อมาคือ เจ้าหญิงมาเรีย-เจนเกแห่งบาวาเรีย และ สมเด็จพระราชินีมาเรีย-เจนเกแห่งบาวาเรีย ตามลำดับ ประสูติเมื่อวันที่ 23 เมษายน 2464 เป็นธิดาของ เคานต์สเตฟาน เค็กเลวิชแห่งบูซิน และ เคาน์เตสคาร์ลา

เคาน์เตสมาเรีย-เจนเก เค็กเลวิชแห่งบูซิน ได้เสกสมรสกับ เจ้าชายอัลเบรชท์ ดยุกแห่งบาวาเรีย เมื่อวันที่ 21 เมษายน 2514 รับพระราชทานพระอิสริยยศและพระฐานันดรที่ รอยัลไฮเนส เจ้าหญิงแห่งบาวาเรีย พระชายา และ สมเด็จพระราชินีแห่งบาวาเรีย ซึ่งพระราชอิสริยยศนี้ เป็นเพียงในพระนามเท่านั้น หลังจากเสกสมรส ไม่มีพระบุตร
 อ้างอิง 
thePeerage.com – Marie-Jenke Gräfin Keglevich von Buzin
Genealogisches Handbuch des in Bayern Immatrikulierten Adels Verlag Degener & Co., Reference: 6
# โรงพยาบาลมหาวิทยาลัยซันไชน์โคสต์
โรงพยาบาลมหาวิทยาลัยซันไชน์โคสต์ เป็นโรงพยาบาลในเขตปริมณฑลซันไชน์โคสต์ รัฐควีนส์แลนด์

 ประวัติ 
ในเดือนกรกฎาคม พ.ศ. 2555 รัฐบาลแห่งรัฐควีนส์แลนด์ ได้แต่งตั้งกลุ่ม บริษัท Exemplar Health ซึ่งประกอบด้วย Lend Lease Group, Capella Capital, ซีเมนส์ และ Spotless Group Holdings เพื่อก่อสร้างโรงพยาบาลมหาวิทยาลัยซันไชน์โคสต์ (SCUH) ในรูปแบบ หุ้นส่วนมหาชน-เอกชน การก่อสร้างเริ่มขึ้นในเดือนตุลาคม พ.ศ. 2555 และเปิดให้บริการในเดือนมีนาคม พ.ศ. 2560 ด้วยขนาดเริ่มต้น 450 เตียง ซึ่งมีแผนจะเพิ่มเป็น 738 เตียงภายในปี พ.ศ. 2564 เป็นโรงพยาบาลเพื่อการเรียนการสอน ในประเทศออสเตรเลียที่เปิดขึ้นแห่งแรกในรอบ 20 ปี  โดยมีมูลค่าของโครงการ $1.8 พันล้านเหรียญออสเตรเลีย

 เหตุการณ์ 
เมื่อ 5 มีนาคม พ.ศ. 2563 รัฐควีนส์แลนด์ยืนยันว่า ชายวัย 81 ปี ที่เพิ่งเดินทางกลับจากประเทศไทย ทำการทดสอบโรคติดเชื้อไวรัสโคโรนา 2019 พบว่าผลเป็นบวก และได้เข้ารับการรักษาที่โรงพยาบาลมหาวิทยาลัยซันไชน์โคสต์
# คอร์รี เอฟวันส์
คอร์รี จอห์น เอฟวันส์ (เกิดวันที่ 30 กรกฎาคม ค.ศ. 1990) เป็นนักฟุตบอลชาวไอร์แลนด์เหนือผู้เล่นในตำแหน่งกองกลางหรือเซ็นเตอร์แบ็กให้กับซันเดอร์แลนด์ นอกจากนี้ เขายังเล่นให้กับทีมชาตินอร์เทิร์นไอร์แลนด์ เขาเป็นผู้เล่นที่มาจากทีมเยาวชนของแมนเชสเตอร์ยูไนเต็ด เช่นเดียวกันกับพี่ชายของเขา จอนนี เอฟวันส์ ที่ปัจจุบันเล่นให้กับแบล็กเบิร์นโรเวอส์

 ทีมชาติ 
เอฟวันส์มีชื่อติดทีมชาตินอร์เทิร์นไอร์แลนด์ครั้งแรกในวันที่ 20 พฤษภาคม ค.ศ. 2009 สำหรับนัดที่จะพบกับอิตาลีที่ปิซาในวันที่ 6 มิถุนายน ค.ศ. 2009 โดยเขาเป็นหนึ่งในผู้เล่นหน้าใหม่ 9 คนที่ยังไม่เคยติดทีมชาติมาก่อน เขาได้ลงเล่นนัดแรกให้กับทีมชาติในนัดนั้น โดยได้ลงเล่น 78 นาทีก่อนถูกเปลี่ยนตัวออก สลับกันกับ เชน เฟอร์กัสสัน สุดท้ายในนัดนั้น นอร์เทิร์นไอร์แลนด์พ่ายแพ้ไป 3–0 ต่อมาในวันที่ 3 กันยายน ค.ศ. 2010 เอฟวันส์ทำประตูแรกในนามทีมชาติ โดยเขาลงเล่นเป็นตัวสำรองแล้วยิงประตูชัย ช่วยให้เอาชนะสโลวีเนียไปได้ 1–0 ในรายการฟุตบอลชิงแชมป์แห่งชาติยุโรป 2012 รอบคัดเลือก

เอฟวันส์มีชื่อติดทีมชาตินอร์เทิร์นไอร์แลนด์ชุดลุยศึกฟุตบอลชิงแชมป์แห่งชาติยุโรป 2016 ที่ประเทศฝรั่งเศส เขามีชื่อเป็นตัวสำรองแต่ไม่ได้ลงเล่นในนัดที่แพ้โปแลนด์ 1–0 ต่อมาเขาได้ลงเล่นในนัดที่พบกับเวลส์ ซึ่งสุดท้ายแล้ว นอร์เทิร์นไอร์แลนด์เป็นฝ่ายพ่ายแพ้ ทำให้ยุติเส้นทางในรอบ 16 ทีมสุดท้าย

 สถิติอาชีพ 
 ทีมชาติ 

ทีมชาติปีลงเล่นประตูนอร์เทิร์นไอร์แลนด์200910201061201170201240201330201450201560201670201750201881201970ทั้งหมด592

 ประตูในนามทีมชาติ 
ลำดับวันที่สนามนัดที่คู่แข่งประตูผลรายการแข่งขัน13 September 2010Stadion Ljudski vrt, มาริบอร์ สโลวีเนีย51–01–0 ฟุตบอลชิงแชมป์แห่งชาติยุโรป 2012 รอบคัดเลือก218 November 2018วินด์ซอร์ปาร์ก เบลฟาสต์ ไอร์แลนด์เหนือ521–11–2 ยูฟ่าเนชันส์ลีก 2018–19 ลีกบี

 เกียรติประวัติ 
แบล็กเบิร์นโรเวอส์
 อีเอฟแอลลีกวัน รองชนะเลิศ: 2017–18
# สัญญาอนุญาตอะแพชี
สัญญาอนุญาตอะแพชี หรือ Apache License เป็น ข้อตกลงการใช้งานซอฟต์แวร์เสรี ถูกเขียนโดยมูลนิธิซอฟต์แวร์อะแพชี โดยสามารถใช้งานได้ฟรี ปรับแต่งแล้วเอาไปขายต่อได้ ไม่จำเป็นต้องเปิดเผยโค้ดโปรแกรม

การยอมรับและการนำไปใช้งาน
เดือนตุลาคม พ.ศ.2555 มีโครงการ 8,708 โครงการที่ SourceForge.net ให้บริการใช้เงื่อนไขของสัญญาอนุญาตอะแพชี  ในบล็อกโพสต์เมื่อเดือนพฤษภาคม 2551 กูเกิลระบุว่ากว่า 25% ของเกือบ 100,000 โครงการที่โฮสต์บน Google Code นั้นใช้สัญญาอนุญาตอะแพชี รวมถึงระบบปฏิบัติการแอนดรอยด์

ต่อมาปี พ.ศ.2558 Black Duck Software และ GitHub ได้ออกรายงานว่า สัญญาอนุญาตอะแพชีได้รับความนิยมเป็นอันดับที่สามในโดเมน FOSS ถัดจาก สัญญาอนุญาตของสถาบันเทคโนโลยีแมสซาชูเซตส์ และ สัญญาอนุญาตสาธารณะทั่วไปของกนู รุ่น 2

ขณะที่โครงการ OpenBSD ไม่ถือว่า Apache License 2.0 เป็นใบอนุญาตฟรีที่ยอมรับได้เนื่องจากข้อกำหนดสิทธิบัตร นโยบาย OpenBSD เชื่อว่าเมื่อใบอนุญาตบังคับให้บุคคลหนึ่งสละสิทธิ์ทางกฎหมายที่คนอื่นมี ใบอนุญาตนั้นจะไม่ฟรีอีกต่อไป
# เจี่ย หนานเฟิง
จักรพรรดินีเจี่ย (800-843) หรือ เจี่ย หนานเฟิง  คือจักรพรรดินีของจีนเป็นบุตรสาวของกาอุ้นและเป็นจักรพรรดินีองค์แรกของจักรพรรดิจิ้นฮุ่ยแห่งราชวงศ์จิ้นและยังเป็นหลานสาวของกากุ๋ย พระนางเป็นที่รู้จักในฐานะบุคคลผู้ชั่วร้ายในประวัติศาสตร์จีน ในฐานะผู้กระตุ้นให้เกิดสงครามแปดอ๋อง นำไปสู่กบฏของห้าเผ่าคนเถื่อน และการสูญเสียดินแดนทางตอนเหนือและตอนกลางของจีนของราชวงศ์จิ้น

 พระประวัติและการอภิเษก 
จักรพรรดินีเจี่ยประสูติเมื่อ พ.ศ. 800 เป็นบุตรสาวของขุนนางแห่งวุยก๊กและราชวงศ์จิ้น กาอุ้น และภรรยาคนที่ 2 ของเขา กวอหวย (郭槐). โดยพระนางเป็นบุตรสาวคนโต, ซึ่งกาอุ้นนั้นมีบุตรสาว 2 คนจากการสมรสครั้งก่อนกับหลี่ฮูหยิน. ทั้งคู่มีบุตรสาวอีกคนหนึ่ง, เจี่ยอู่ (賈午), เกิดเมื่อ พ.ศ. 803. พวกเขามีบุตรชายอีก 2 คนแต่ทั้งสองก็เสียชีวิตตั้งแต่เด็ก.

ใน พ.ศ. 814, กาอุ้นหมดหนทางที่จะหลีกเลี่ยงการนำทัพไปโจมตีกบฏของพวกชนเผ่า เซียนเป่ย์ เขาจึงตัดสินใจที่จะให้พระนางหรือพระขนิษฐาของพระนางไปอภิเษกกับองค์ชายรัชทายาทผู้พิการทางด้านการพัฒนา ซือหม่าจง. ซึ่ง จักรพรรดิจิ้นอู่ ได้ปฏิเสธความคิดนี้, พร้อมกับเสนอบุตรสาวของ อุยก๋วน ให้เป็นพระคู่หมั้นขององค์ชายรัชทายาท. โดยพระองค์ได้โต้แย้งกลับไปว่า 

อย่างไรก็ตาม, กวอหวยพระมารดาของจักรพรรดินีเจี่ยเป็นพระสหายกับ จักรพรรดินีหยางหยัน จักรพรรดินีองค์แรกของจักรพรรดิจิ้นอู่และพระราชมารดาขององค์ชายรัชทายาททั้งสองร่วมมือกันสรรเสริญบุตรสาวของกาอุ้นเป็นการใหญ่, ทำให้จักรพรรดิตัดสินพระทัยเลือกคุณหนูเจี่ยแต่พระองค์ได้เลือกเจี่ยอู่มาอภิเษกกับองค์ชายรัชทายาทแต่ด้วยความที่เธอยังเด็กและชุดที่จะสวมใส่ก็สั้นเกินไป, จักรพรรดินีเจี่ยจึงถูกเลือกและทั้งคู่ก็เข้าพิธีอภิเษกเมื่อ พ.ศ. 815 พร้อมกับนั้นพระนางก็ได้รับการสถาปนาเป็นองค์หญิงรัชทายาท โดยขณะนั้นพระนางมีพระชนม์เพียง 14 ส่วนองค์ชายรัชทายาทมีพระชนม์เพียง 12.
# แอลี แอแซดอฟ
แอลี แอแซดอฟ  เป็นนักการเมืองชาวอาเซอร์ไบจานปัจจุบันทำหน้าที่เป็นนายกรัฐมนตรีอาเซอร์ไบจานหลังจากที่เขาได้รับการแต่งตั้งให้ดำรงตำแหน่งในวันที่ 8 ตุลาคม ค.ศ. 2019 โดยประธานาธิบดีอิลฮัม แอลีเยฟ
อ้างอิง
# ดัชเชสมาเรีย-เทเรซาแห่งเวือร์ทเทิมแบร์ค
ดัชเชสมาเรีย-เทเรซาแห่งเวือร์ทเทิมแบร์ค  ประสูติเมื่อวันที่ 12 พฤศจิกายน ค.ศ. 1934 เป็นพระธิดาใน ฟิลิปป์ อัลเบรชท์ ดยุกแห่งเวือร์ทเทิมแบร์ค และ อาร์ชดัชเชสโรซาแห่งออสเตรีย เป็นพระเชษฐภคินีใน คาร์ล ดยุกแห่งเวือร์ทเทิมแบร์ค พระองค์ปัจจุบัน

ดัชเชสมาเรีย-เทเรซาแห่งเวือร์ทเทิมแบร์ค ทรงเสกสมรสกับ เจ้าชายอ็องรี เคานต์แห่งปารีส เมื่อวันที่ 5 กรกฎาคม ค.ศ. 1957 มีพระบุตรดังนี้
เจ้าหญิงมารีแห่งลิกเตนสไตน์ (ประสูติ พ.ศ. 2502)
เจ้าชายฟร็องซัว เคานต์แห่งเคลมอนต์
เจ้าหญิงมาเชีย
เจ้าชายจีนส์ ดยุกแห่งเวนมอนต์
เจ้าชายโอโด ดยุกแห่งอ็องกูแลม

หลังจากนั้นในปี ค.ศ. 1984 พระองค์และพระชายาหย่าขาดกัน โดภายหลังการหย่านั้น พระองค์ทรงดำรงพระอิสริยยศที่ ดัชเชสแห่งมงเปอร์ซิเออร์
# หยูจี
ยวี๋จี (เสียชีวิต 202 ปีก่อนคริสตกาล) เป็นพระชายาของขุนศึก ฌ้อปาอ๋อง ผู้แข่งขันกับ หลิวปัง ผู้ก่อตั้ง ราชวงศ์ฮั่น ขึ้นมามีอำนาจสูงสุดเหนือประเทศจีนในช่วง สงครามฉู่-ฮั่น (206-202 ปีก่อนคริสต์กาล)

 ประวัติ 
ยวี๋จีเกิดเมื่อใดไม่ปรากฏหลักฐานและมี 2 เบาะแสเกี่ยวกับชาติกำเนิดของเธอ โดยเบาะแสแรกบอกว่าเธอมาจากเมืองหยันจี (顏集镇) ใน อำเภอฉู่หยาง ส่วนอีกเบาะแสอ้างว่าเธอมาจาก ซูโจว แต่ทั้งสองเบาะแสพูดตรงกันคือเธอเกิดตรงที่ทุกวันนี้คือ มณฑลเจียงซู

ใน 209 ปีก่อนคริสตกาล ตรงกับ พ.ศ. 335, เซี่ยงอฺวี่ และอาของเขา เซี่ยงเหลียง เริ่มต้นก่อกบฏเพื่อโค่นล้ม ราชวงศ์ฉิน. พี่ชายของยวี๋จี, ยวี๋จื่อฉี (虞子期) รับใช้กองทัพของเซี่ยงเหลียงในฐานะขุนพล ยวี๋จีพบเซี่ยงอฺวี่ เธอตกหลุมรักเขาและกลายเป็นภรรยาของเขา. นับแต่นั้น, เธอติดตามเขาและกองทัพของเขาไปในทุกการรบ.The China Journal - Volume 3, Issue 2 - Page 374 Arthur de Carle Sowerby - 1925
# รัสเซียนฟุตบอลเนชันนัลลีก
รัสเซียนฟุตบอลเนชันนัลลีก  เป็นลีกฟุตบอลระดับที่ 2 ของประเทศรัสเซีย รองจากรัสเซียนพรีเมียร์ลีก ก่อตั้งในปี ค.ศ. 1992

 สโมสรที่เข้าร่วมรัสเซียนฟุตบอลเนชันนัลลีก (ฤดูกาล 2019–20) 

 สโมสร ที่ตั้ง สนามความจุ Armavir Armavir Yunost 5,700 Avangard คูสค์ Trudovye Rezervy 11,329 Baltika คาลีนินกราด อารีนาบัลตีกา 35,212 Chayka Peschanokopskoye Chayka Central Stadium 3,000 Chertanovo มอสโก Arena Chertanovo 500 Fakel โวโรเนจ Tsentralnyi Profsoyuz 31,793 Khimki Khimki Rodina 5,083 Krasnodar-2 ครัสโนดาร์ Krasnodar Academy 3,500 Luch วลาดีวอสตอค Dynamo 10,200 Mordovia ซารันสค์ Mordovia Arena 44,442 Nizhny Novgorod นิจนีนอฟโกรอด Nizhny Novgorod 44,899 Neftehimik Nizhnekamsk Neftekhimik 3,200 Rotor วอลโกกราด Volgograd Arena 45,568 Shinnik Yaroslavl Shinnik Stadium 22,990 SKA Khabarovsk Lenin Stadium 15,200 Spartak-2 มอสโก Spartak Academy 4,000 Tekstilshchik อีวาโนโว Tekstilshchik 9,565 Tom Tomsk Trud 10,028 Torpedo Moscow มอสโก Eduard Streltsov Stadium 13,420 Yenisey ครัสโนยาสค์ Central Stadium 15,000
# ตระกูลภาษามายา
ตระกูลภาษามายา เป็นตระกูลของภาษาที่พูดกันในมีโซอเมริกาและทางตอนเหนือของอเมริกากลาง พูดโดยชาวมายาอย่างน้อย 6 ล้านคน ส่วนใหญ่อยู่ในกัวเตมาลา เม็กซิโก เบลีซ และฮอนดูรัส ใน ค.ศ. 1996 กัวเตมาลาได้รับรองภาษาตระกูลมายา 21 ภาษาด้วยชื่ออย่างเป็นทางการ และเม็กซิโกรับรองอีกแปดภาษาภายในอาณาเขตของประเทศรัฐบาลกัวเตมาลาถือว่า Achiʼ เป็นอีกรูปแบบหนึ่งของ Kʼicheʼ ถ้านับ Achiʼ ด้วย จะมีภาษาตระกูลมายาที่ยังพูดกันอยู่ 30 ภาษา

ตระกูลภาษามายาเป็นหนึ่งในตระกูลภาษาที่ได้รับการศึกษามากที่สุดในทวีปอเมริกา ภาษามายาสมัยใหม่สืบทอดมาจากภาษามายาดั้งเดิมซึ่งคาดว่าพูดกันมาอย่างน้อย 5,000 ปีมาแล้ว ภาษามายาดั้งเดิมแตกสาขาออกเป็นอย่างน้อยหกสาขา ได้แก่ Huastecan, Quichean, Yucatecan, Qanjobalan, Mamean และ Chʼolan-Tzeltalan โดยได้รับการสืบสร้างขึ้นใหม่บางส่วนตามระเบียบวิธีเปรียบเทียบ

ในสมัยก่อนโคลัมบัสของประวัติศาสตร์มีโซอเมริกา ภาษาตระกูลมายาบางภาษาเขียนด้วยอักษรมายาซึ่งเป็นตัวหนังสือคำ อักษรนี้เป็นที่ใช้กันอย่างแพร่หลายโดยเฉพาะอย่างยิ่งในสมัยคลาสสิกของอารยธรรมมายา (ประมาณ ค.ศ. 250–900) คลังของจารึกมายาที่ยังหลงเหลืออยู่มากกว่า 5,000 จารึกบนอาคาร อนุสาวรีย์ เครื่องปั้นดินเผา และหนังสือพับจากกระดาษเปลือกไม้ ร่วมกับวรรณกรรมมากมายในภาษาตระกูลมายาที่เขียนด้วยอักษรละตินหลังจากถูกสเปนยึดครอง เป็นพื้นฐานความเข้าใจของประวัติศาสตร์สมัยก่อนโคลัมบัสในทวีปอเมริกาในปัจจุบัน

 หมายเหตุ